b'\n_START_ARTICLE_\nMozilla Firefox 4\n_START_SECTION_\nCaracter\xc3\xadstiques\n_START_PARAGRAPH_\nEl Mozilla Firefox 4 inclou moltes noves caracter\xc3\xadstiques des de la versi\xc3\xb3 3.6.\n_START_SECTION_\nInter\xc3\xadfice d\'usuari\n_START_PARAGRAPH_\nEl Firefox 4 t\xc3\xa9 una nova interf\xc3\xadcie d\'usuari, amb un nou aspecte per fer-lo semblar m\xc3\xa9s r\xc3\xa0pid. Simulacions inicials de la nova inter\xc3\xadfice al Windows, Mac OS X, i Linux es van fer disponibles el juliol de 2009._NEWLINE_Algunes de les noves caracter\xc3\xadstiques s\xc3\xb3n el Firefox Panorama, una caracter\xc3\xadstica que permet a l\'usuari organitzar les pestanyes en finestres anomenades "grups" i fer-hi operacions; un controlador d\'extensions redissenyat,; suport per a extensions Jetpack; integraci\xc3\xb3 amb Firefox Sync; i suport per a pantalles multi-touch._NEWLINE_Gran part dels canvis es van fer a l\'inter\xc3\xadfice d\'usuari. Per defecte, ara les pestanyes estan a dalt de la finestra. Els botons "atura", "actualitza", i "v\xc3\xa9s" s\'han fusionat en un \xc3\xbanic bot\xc3\xb3, col\xc2\xb7locat al cant\xc3\xb3 dret de la barra de l\'adre\xc3\xa7a. El bot\xc3\xb3 canvia din\xc3\xa0micament segons l\'estat actual de la p\xc3\xa0gina. Al Windows Vista i Windows 7, la barra de men\xc3\xba s\'amaga per defecte, i les operacions m\xc3\xa9s comunes s\'han mogut a un nou men\xc3\xba anomenat "Firefox" al cant\xc3\xb3 superior esquerre (similar al bot\xc3\xb3 de men\xc3\xba del navegador Opera. Els usuaris poden crear "aplicacions de pestanyes" persistents, i personalitzar la barra de pestanyes, de la mateixa manera que les adreces d\'inter\xc3\xa8s i barres de navegaci\xc3\xb3.\n_START_SECTION_\nMotor\n_START_PARAGRAPH_\nEl Firefox 4 es basa en el motor Gecko 2.0, que afegeix i millora el suport per a HTML5, CSS3, WebM, i WebGL. A m\xc3\xa9s, inclou un nou motor de JavaScript (J\xc3\xa4gerMonkey) i millors APIs XPCOM._NEWLINE_J\xc3\xa4gerMonkey \xc3\xa9s un nou int\xc3\xa8rpret JavaScript, dissenyat per treballar a la vegada amb el motor TraceMonkey introdu\xc3\xaft amb el Firefox 3.5. Millora el rendiment compilant "no detectable" en llenguatge m\xc3\xa0quina per a una execuci\xc3\xb3 m\xc3\xa9s r\xc3\xa0pida._NEWLINE_El Firefox 4 \xc3\xa9s la primera versi\xc3\xb3 del Firefox que treu el suport natiu per al protocol Gopher; tanmateix, encara se suporta mitjan\xc3\xa7ant una extensi\xc3\xb3._NEWLINE_El Fireox 4 introdueix un API d\'\xc3\xa0udio, que permet accedir program\xc3\xa0ticament o crear informaci\xc3\xb3 d\'\xc3\xa0udio amb un element HTML5 d\'\xc3\xa0udio. Permet, per exemple, visualitzar dades de so brutes, utilitzar filtres o mostrar l\'espectre d\'\xc3\xa0udio.\n_START_SECTION_\nRendiment\n_START_PARAGRAPH_\nEl Firefox 4 va fer un canvi major en rendiment en comparaci\xc3\xb3 amb les versions 3.6 i 3.5. El navegador ha fet progressos significatius en tests de JavaScript Sunspider. Ha fet millores en el suport d\'HTML5._NEWLINE_A partir del Firefox 4.0 Beta 5, l\'acceleraci\xc3\xb3 per maquinari est\xc3\xa0 activada per defecte al Windows Vista i Windows 7 emprant Direct2D i a OS X emprant OpenGL. Utilitzant acceleraci\xc3\xb3 per maquinari, les p\xc3\xa0gines es poden mostrar molt m\xc3\xa9s r\xc3\xa0pidament.\n_START_SECTION_\nRecepci\xc3\xb3\n_START_PARAGRAPH_\nDurant el per\xc3\xadode de llan\xc3\xa7ament de 24 hores, comen\xc3\xa7ant el 22 de mar\xc3\xa7 de 2011, el Firefox 4 va ser descarregat 7,1 milions de vegades. Abans del llan\xc3\xa7ament oficial, m\xc3\xa9s de 3 milions de persones havien descarregat el segon candidat de llan\xc3\xa7ament que va esdevenir la versi\xc3\xb3 final. En termes de nombre de desc\xc3\xa0rregues en 24 hores, va ser incapa\xc3\xa7 de suparar el r\xc3\xa8cord de 8 milions de desc\xc3\xa0rregues aconseguit pel Firefox 3 el 2008. El percentatge d\'\xc3\xbas el dia del llan\xc3\xa7ament va ser d\'un 1,95%, 0,34% m\xc3\xa9s que el dia abans d\'acord amb la p\xc3\xa0gina web d\'estad\xc3\xadstiques StatCounter. Com a comparaci\xc3\xb3, el percentatge d\'\xc3\xbas de l\'Internet Explorer 9 el 22 de mar\xc3\xa7 de 2011 era d\'un 0,87%, havent-se llan\xc3\xa7at una setmana abans el 14 de mar\xc3\xa7 de 2011. Un dels motius pels quals el Firefox 4 t\xc3\xa9 un \xc3\xbas superior que l\'IE9 \xc3\xa9s que el Firefox 4 suporta el Windows XP i el Windows 2000, mentre que l\'Internet Explorer 9 no. El Windows XP t\xc3\xa9 el percentatge d\'\xc3\xbas m\xc3\xa9s alt comparat amb el 7 i el Vista, a data del mar\xc3\xa7 de 2011.'